เรื่องร้องเรียน (ถนน,จราจร) วันที่ 2022-09-13 09:45:09 — แขวงบางซื่อ เขตบางซื่อ กรุงเทพมหานคร
จากรูปนะครับ
เป็นการเดินทางด้วยรถยนต์ เส้นทางใต้ทางด่วนศรีรัช วงแหวนรอบนอกขาเข้า ผ่านตลาดบางซ่อน จะมุ่งหน้าสู่ถนนริมคลองประปา

ช่วงบริเวณที่ผ่านตลาดบางซ่อน จะมีการตัด กับถนน กรุงเทพ-นนทบุรี

ซึ่งช่วงที่มีการตัดกับถนนกรุงเทพ-นนทบุรีนี้ ปัจจุบัน มีการนำแบริเออร์มากั้นขวาง ไม่ให้เดินรถตรง โดยบังคับให้เลี้ยวซ้ายเข้าถนนกรุงเทพ-นนทบุรีขาออก แล้วตรงไป300ม. ทำการกลับรถ แล้วจึงวิ่งกลับมา300ม. 

โดยในช่วงเวลาเร่งด่วน ช่วงถนนกรุงเทพ-นนทบุรีขาออก 300ม. นี้  รถหนาแน่นมากครับ 300ม. นี้ บางครั้งใช้เวลาถึง 15-30 นาที จึงจะกลับรถได้ 

ซึ่งจริงๆ บริเวณถนนใต้ทางด่วนที่ตัดกับถนนกรุงเทพ-นนทบุรี มีสัญญาณไฟจราจรครับ แต่กลับไม่เปิดใช้

จึงแจ้งมา เพื่อพิจารณาให้เปิดใช้ไฟเขียวไฟแดงที่บริเวณนี้ เพื่อให้รถสามารถเดินทางตรงได้ โดยไม่ต้องไปเข้าถนนกรุงเทพ-นนทบุรีอ้อมกลับรถครับ